Alexandra Meissnitzer je v štirih nastopih na zimskih olimpijskih igrah osvojila srebrno medaljo v veleslalomu in dve bronasti v superveleslalomu. Na svetovnih prvenstvih je osvojila naslova svetovne prvakinje v veleslalomu in superveleslalomu leta 1999 ter naslov podprvakinje v smuku leta 2003. V svetovnem pokalu je osvojila en veliki kristalni globus za zmago v skupnem seštevku svetovnega pokala, dva mala kristalna globusa za zmago v seštevku posamičnih disciplin ter 14 posamičnih zmag. Leta 1998 in 1999 je bila razglašena za avstrijsko športnico leta.